Na osnovu Zakona o radu ("Sl. glasnik RS", br. 24/2005, 61/2005, 54/2009, 32/2013 i 75/2014), dana 00.00.2015. godine u naziv mesta, ugovorne strane

# **Poslodavac:** POSLOVNO IME, adresa sedišta, matični broj: 00000000, PIB: 000000000, koje zastupa direktor Ime Prezime direktora

i

# **Zaposleni:** Ime Prezime zaposlenog iz naziv mesta, ul. Adresa br. 00, grad, JMBG: 00000000000

Stručna sprema: SSS – Gimnazija

zaključuju sledeći

**UGOVOR O RADU**

# Član 1.

Poslodavac POSLOVNO IME zasniva radni odnos na neodređeno vreme sa zaposlenim Ime Prezime Zaposlenog, na radnom mestu naziv radnog mesta u sektoru naziv sektora za obavljanje poslova opis poslova

ili

utvrđenih Pravilnikom o organizaciji i sistematizaciji poslova Poslodavca.

Izvod iz Pravilnika o organizaciji i sistematizaciji poslova Poslodavca sa opisom radnog mesta čini sastavni deo Ugovora i Zaposleni je sa istim upoznat prilikom zaključenja Ugovora o radu.

Zaposleni je dužan da stupi na rad dana 00.00.0000. godine.

Član 2.

Zaposleni će obavljati poslove u sedištu Poslodavca, a po potrebi i u njegovim poslovnim jedinicama i na terenu.

Član 3.

Zaposleni zasniva radni odnos sa punim radnim vremenom, u trajanju od osam (8) časova dnevno, odnosno četrdeset (40) časova nedeljno, s tim da raspored radnog vremena određuje Poslodavac u skladu sa potrebama procesa rada.

Član 4.

Osnovna zarada Zaposlenog iznosi 000,00 dinara u bruto iznosu, mesečno, za jedan kalendarski mesec.

Zaposleni prihvata isplatu minimalne zarade u slučaju poremećaja na tržištu koje rezultiraju bitno smanjenim obimom posla iz delatnosti Poslodavca, a koje za posledicu imaju nemogućnost isplate ugovorene zarade.

U slučaju promene minimalne zarade određene prema članu 111., 112. i 113. Zakona o radu, odnosno povećavanja iste preko ugovorenog iznosa ovim Ugovorom, ista će se primenjivati kao osnovna zarada po radnom satu, bez zaključivanja aneksa Ugovora o radu, direktnom primenom odredbe iz člana 113. Zakona o radu.

Član 5.

Dodaci na zaradu, naknada zarade, uvećanje zarade, troškovi i druga primanja zaposlenog određuju se Pravilnikom o radu ili drugim opštim aktom Poslodavca.

Član 6.

Zarada, naknada zarade i druga primanja zaposlenog se isplaćuju jednom mesečno, u skladu sa zakonom i drugim važećim propisima.

Član 7.

Zaposleni se obavezuje da neće direktno ili indirektno obavljati poslove iz privredne delatnosti Poslodavca, u svoje ime i za svoj račun, kao i za račun drugog pravnog ili fizičkog lica, a naročito klijenta ili tržišnog konkurenta Poslodavca, bez saglasnosti Poslodavca (zabrana konkurencije).

Ako Zaposleni prekrši zabranu konkurencije, Poslodavac ima pravo da otkaže Ugovor o radu i da zahteva naknadu štete u visini od 0.000,00 dinara.

Poslodavac i Zaposleni ugovaraju zabranu konkurencije u smislu stava 1. ovog člana i naknadu štete po prestanku radnog odnosa u roku od 1 (jedne) godine od datuma prestanka radnog odnosa. Poslodavac i Zaposleni ugovaraju iznos naknade za zabranu konkurencije po prestanku radnog odnosa u visini od 0.000,00 dinara koji će biti isplaćen Zaposlenom u zakonskom roku.

Član 8.

Zaposleni ima dužnost čuvanja poslovne tajne Poslodavca.

Poverljiva dokumenta i podaci (informacije) koji predstavljaju poslovnu tajnu Poslodavca određuju se Pravilnikom o radu Poslodavca.

Član 9.

Poslodavac je nosilac svih isključivih imovinskih prava na iskorišćavanje autorskog dela u okviru svoje privredne delatnosti na autorsko delo nastalo u radnom odnosu.

Poslodavac ima autorsko pravo na svako delo koje nastane u kolektivu Poslodavca, zajedničkim radom Zaposlenih, specifičnom metodom rada ili stvaranja, prema uputstvima ili pravilima rada Poslodavca.

Član 10.

Ugovorne strane su saglasne da radni odnos zasnovan zaključenjem ovog ugovora može da prestane na osnovu pisanog sporazuma Zaposlenog i Poslodavca.

Član 11.

Zaposleni ima pravo da otkaže ugovor o radu, uz uslov da otkaz u pisanoj formi dostavi Poslodavcu najmanje 15 (petnaest) dana pre dana koji u otkazu navede kao dan prestanka radnog odnosa.

Član 12.

Poslodavac može Zaposlenom da otkaže ugovor o radu ako za to postoji opravdani razlog koji se odnosi na radnu sposobnost Zaposlenog, njegovo ponašanje i potrebe poslodavca, i to:

1. ako Zaposleni ne ostvaruje rezultate rada, odnosno nema potrebna znanja i sposobnosti za obavljanje poslova na kojima radi;
2. ako Zaposleni svojom krivicom učini povredu radne obaveze utvrđene Pravilnikom o radu ili drugim opštim aktom Poslodavca;
3. ako Zaposleni ne poštuje radnu disciplinu propisanu Pravilnikom o radu ili drugim opštim aktom Poslodavca, odnosno ako je njegovo ponašanje takvo da ne može da nastavi rad kod Poslodavca;
4. ako Zaposleni učini krivično delo na radu ili u vezi sa radom;
5. ako Zaposleni zloupotrebi pravo na odsustvo zbog privremene sprečenosti za rad;
6. ako Zaposleni odbije zaključenje aneksa ugovora o radu u smislu člana 171. stav 1. tač. 1) - 4) Zakona o radu;
7. ako Zaposleni odbije zaključenje aneksa ugovora o radu u vezi sa članom 33. stav 1. tačka 10) i 11) Zakona o radu;
8. ako usled tehnoloških, ekonomskih ili organizacionih promena prestane potreba za obavljanjem određenog posla ili dođe do smanjenja obima posla.

Član 13.

Poslodavac je dužan da odmah po stupanju Zaposlenog na rad podnese propisane prijave za obavezno socijalno i zdravstveno osiguranje i blagovremeno uplaćuje doprinose za penzijsko, invalidsko i zdravstveno osiguranje i osiguranje za slučaj nezaposlenosti.

Član 14.

Poslodavac se obavezuje da obezbedi i sprovodi zaštitu na radu u skladu sa zakonom, propisanim merama i normativima zaštite na radu i opštim aktima Poslodavca kojima se uređuje zaštita na radu.

Zaposleni je dužan da se pridržava propisanih mera zaštite na radu i važećih propisa o bezbednosti i zaštiti na radu.

Član 15.

Zaposleni i Poslodavac prihvataju da se na sva prava, obaveze i odgovornosti, koja nisu utvrđena ovim Ugovorom, primenjuju odgovarajuće odredbe Zakona o radu i Pravilnika o radu i drugih opštih akata Poslodavca.

Član 16.

Potpisivanjem ovog Ugovora Zaposleni potvrđuje da je upoznat sa odredbama Pravilnika o radu i drugih opštih akata Poslodavca.

Zaposleni je saglasan da sva obaveštenja o radu ili u vezi sa radom kod Poslodavca, kao i o promeni odredbi bilo kog opšteg akta Poslodavca, dobija elektronskim putem, na način bliže opisan Pravilnikom o radu.

Član 17.

Ovaj ugovor je sačinjen na 3 (tri) strane i zaključen u 3 (tri) istovetna primerka, od kojih 1 (jedan) za Zaposlenog i 2 (dva) za Poslodavca.

 **POSLODAVAC** **ZAPOSLENI**

 POSLOVNO IME Ime Prezime zaposlenog

 direktor Ime Prezime direktora

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_